Continua el programa “Connectant Generacions” de l'Ajuntament d'Alboraia
17 de Gener de 2024

Connectant Generacions és un programa intergeneracional que al mateix temps que genera vincles entre persones de diferent edat, reforça els coneixements tecnològics de les persones majors, alhora que incrementa la participació social i el desenvolupament comunitari de les generacions més jóvens.

L'objectiu és estretir la bretxa digital intergeneracional, integrar a les persones majors en l'era digital, promoure la seua sociabilitat, evitar l'exclusió i crear llaços d'unió entre diferents generacions.

Consistix en un projecte d'Aprenentatge Servici, coordinat pel Servici Municipal d'Educació, que és du a terme en el curs escolar 2023-2024 dirigit a persones majors i jóvens de l'IES La Patacona i el Col·legi Parroquial Don José Lluch amb l'objectiu de fomentar les relacions intergeneracionals en parelles de dos, persona major–jove, per a aconseguir reduir la bretxa digital dels primers i fomentar les habilitats empàtiques i de ciutadania de l'alumnat de 4t d'ESO i 1r de batxillerat del nostre municipi.

La primera fase –de setembre a desembre– ha sigut molt fructífera i ha superat els objectius esperats, un total de 46 jóvens han participat en la formació inicial. La segona fase continuarà en el mes de gener de 2024 en el Centre Municipal d'Activitats per a Majors i consistirà en l'aprenentatge de qüestions de fer ús de gestions digitals pràctiques en parelles jove-major, per a disminuir la bretxa digital en les persones majors participants.